Den er en rikt forgrenet, tornet busk eller tre og blir opptil 10 m høy. Krona er rund og tett, men det er likevel mulig å se gjennom den. Barken er grå med dype, langsgående furer. Bladene sitter spredt og er sammensatt av to kjøttfulle småblad, som er 2,5–6 cm lange. Blomsterstandene består av 2–15 blomster. Blomstene er tvekjønnede, femtallige, 8–14 mm i diameter, duftende og grønngule. Frukten er en avlang, 2,5–7 cm lang og 1,5–4 cm bred steinfrukt.